Mace ta gari: Matar tsohon gwamnan jahar Imo ta kwantar masa da hankali a idon Duniya ▷ Legit.ng
Mace ta gari: Matar tsohon gwamnan jahar Imo ta kwantar masa da hankali a idon Duniya
a month ago 11946 views by Muhammad Auwal
Masu iya magana suna cewa “Mace ta gari ita ce sila ta zama lafiya” hakan ya tabbatar a bahallatsar siyasar jahar Imo, inda uwargidar korarren gwamnan jahar Imo, Emeka Ihedioha, Ebere Ihedioha ta kwantar masa da hankali tare da rarrashinsa.
KU KARANTA: Duniya ina za ki da mu? Matashi ya lakada ma mahaifiyarsa dan banzan duka a jahar Ebonyi
Emeka da Ebere
Sai dai uwargida Ebere ba ta nuna gazawa wajen rarrashin mijinta ba, wanda hotunansa suka dinga yawo a kafafen sadarwar zamani yayin da yake zubar da hawaye bayan samun labarin hukuncin kotun kolin da ta yi awon gaba da shi.
Ebere ta wallafa wani hotonta da gwamnan a shafin ta na kafar sadarwar zamani na Twitter inda ta yi masa taken “Ya masoyi na, ya miji na, ya abokina, Maigida na! Ina tare da kai.” Ebere da Emeka suna da yara hudu a tsakaninsu.
A wani labarin kuma, hukumar zabe mai zaman kanta na INEC ta mika ma Sanata Hope Uzodinma takardar shaidar lashe zaben gwamnan jahar Imo a ranar Laraba, 15 ga watan Janairu, wanda hakan ke nufin ta tabbata shi ne halastaccen gwamnan jahar.
Badakalar N1.5bn: EFCC ta cafke shugaban marasa rinjaye na majalisar dokokin jih...